ශ්‍රී ලංකා නෙට්බෝල් පිලට ඔස්ට්‍රේලියාවේ පොලිස් අධ්‍යපන ආයතනයෙන් නායකත්ව පුහුණු වැඩ මුළුවක් පැවත්වීමට යයි.ලබන අගෝස්තු මාසයේ කොළඹ දී පැවැත්වෙන ආසියානු නෙට්බෝල් ශුරතාවලිය ඉලක්ක කොට ගෙන ශ්‍රී ලංකා නෙට්බෝල් පිල මේ දිනවල ඔස්ට්‍රේලියවේ පුහුණුවිම්වල නිරතව සිටී.ඔස්ට්‍රේලියානු ජාතික සූ ගාඩියන් මහත්මිය යටතේ පුහුණුව ලබන ශ්‍රී ලංකා නෙට්බෝල් ක්‍රීඩිකාවෝ නායකත්ව පුහුණු වැඩ මුලුවකට යොමුවිම තුලින් යහපත් මානසික මට්ටමක් ගොඩනගා ගැනීමට අ‍පේක්ෂා කරති.ආසියානු නෙට්බෝල් කිරුළ දෙවතාවක් දිනා සිටින ශ්‍රී ලංකා නෙට්බෝල් පිලට මෙවර නායකත්වය ලබා දෙන්නේ ගයත්‍රි ලංකා තිලක හා තර්ජනී සිවලිංගම් විසිනි.පුහුණුකාරණී හයසින්ත් විජේසිංහ,සහය පුහුණුකාරිනී දීප්ති ද අල්විස් හා කළමනාකාරිණී දිනෙලි පිටිගල ආරච්චි සංචාරයට එක්ව සිටිති.